Anexă

La decizia Consiliului rational Hîncești

Nr, \_\_\_\_\_\_ din \_\_\_\_\_\_\_\_\_\_\_\_\_2924

**ACORD DE PARTENERIAT**

***Încheiat între:***

1. **Consiliul municipiului Hîncești** cu sediul în municipiul Hîncești, str. Mihalcea Hîncu 132, reprezentat de **Alexandru BOTNARI**, în calitate de primar a municipiului Hîncești pe de o parte,

şi

1. **Consiliul Raional Hîncești**, situat pe adresa: or. Hîncești, str. Mihalcea Hîncu, 138, IDNO 101060100070, reprezentată de Iurie LEVINSCHI, în calitate de Președinte al Raionului, pe de altă parte,

numite în continuare “Părțile” sau “Parte”, în funcție de context, au convenit asupra semnării prezentului Acord de parteneriat, în vederea realizării unor activități de interes comun.

**Art.1. Obiectul Acordului**

Obiectul prezentului acord îl constituie stabilirea condițiilor de colaborare între ambele părți, pentru desfășurarea unor activități comune pentru implimentarea proiectului **“Valorificarea luncii râului Cogîlnic prin amenajarea zonelor de agrement și excluderea riscului de inunație”,** proiect finanțat din Fondul national de dezvoltare regională și locală și implementat cu suportul ADR Centru.

**Art.2. Scopul Acordului**

Scopul principal al acestui proiect vizează îmbunătățirea calității vieții locuitorilor municipiului Hîncești și crearea unui mediu sigur și atractiv pentru petrecerea timpului liber, prin excluderea riscului de inundații a gospodăriilor casnice și amenajarea zonei de agreement pentru copii și tineret.

Pentru realizarea acestui proiect, este esențială colaborarea și sprijinul Consiliului Raional Hîncești, care prin implicarea sa poate contribui semnificativ la succesul inițiativei.

**Art. 3. Principiile de bună practică a partenerilor**

1. În procesul de realizare a prevederilor prezentului Acord, Părțile se angajează să acționeze în interesul superior al beneficiarilor, ghidîndu-se de următoarele principii:

* Cooperare și parteneriat;
* Transparență și responsabilitate;
* Nondiscriminare și confidențialitate;
* Eficiență și durabilitate.

1. Părțile trebuie să se consulte în mod regulat și să se informeze asupra tuturor aspectelor privind activitatea ce face obiectul Acordului de parteneriat.
2. Partenerii trebuie să desfășoare activitățile cu respectarea standardelor profesionale și de etică, respectiv cu maximum de profesionalism, eficientă și vigilență, în conformitate cu cele mai bune practici în domeniul vizat.

**Art. 4. Responsabilitățile părților**

**Consiliul municipiului Hîncești,** se angajează să coordoneze și să implementeze toate activitățile necesare pentru realizarea proiectului, asigurând resursele necesare, inclusiv:

* nu poate delega nici o sarcină sau parte din sarcinile sale Consiliului Raional Hîncești sau altor entități.
* își asumă responsabilitatea pentru asigurarea implementării întregului proiect, respectiv monitorizează și se asigură că întregul proiect este implementat în conformitate cu Contractul de finanțare, în concordanță cu Ghidul pentru solicitanții de finanțare / legislația aplicabilă națională și asigură coordonarea cu Consiliul Raional Hîncești implementarea acestuia.
* este responsabilă pentru gestionarea corectă a sumelor în conformitate cu prevederile Contractului de finanțare și ale prezentului Acord. În acest scop, va avea acces la toate locațiile / documentația relevantă, pe care le va utiliza exclusiv pentru a verifica conformitatea implementării cu Contractul de finanțare / gestionarea corectă a sumelor FNDR.
* asigură începerea la timp a implementării proiectului că acesta și fie implementat în întregime în timp util și în conformitate cu obligațiile prevăzute de Contractul de finanțare.
* este responsabilă de implementarea activităților stabilite împreună și necesare pentru implementarea tehnică și financiară a obiectivelor proiectului, astfel cum este prevăzut în Contractul de finanțare.

1. **Consiliul Raional Hîncești,** contribuie la implementarea proiectului, prin acordul folosirei temporare a terenurilor identificate prin numerele cadastrale \_\_\_\_\_\_\_\_\_\_\_\_\_ pe perioada implementării cu succes a proiectul **“Valorificarea luncii râului Cogîlnic prin amenajarea zonelor de agrement și excluderea riscului de inunație”,** proiect finanțat din Fondul national de dezvoltare regională și locală.

**Art.5. Durata Acordului**

Prezentul acord intră în vigoare la data semnării de către ambele părți și este valabil până la finalizarea implementării proiectului **“Valorificarea luncii râului Cogîlnic prin amenajarea zonelor de agrement și excluderea riscului de inunație”**, conform calendarului agreat.

**Art.6. Dispoziţii finale**

1. Părţile se vor informa reciproc asupra tuturor demersurilor lor pentru realizarea scopului şi obiectivelor din prezentul acord.
2. Acordul de parteneriat poate fi modificat sau completat numai prin acceptul, în scris, al părţilor, prin act adiţional care va face parte integrantă din prezentul Acord;
3. Prezentul Acord de Parteneriat se încheie astăzi **\_\_\_\_\_\_\_\_\_\_\_**, în două exemplare, câte unul pentru fiecare parte.

**Art.7. Rechizitele părților**

|  |  |
| --- | --- |
| **Consiliul municipal Hîncești**  **IDNO:**  **MD-3401, Republica Moldova,**  **mun. Hîncești. Str. Mihalcea Hîncu 132,**  **Primarul municipiului Hîncești,**  **Alexandru BOTNARI /\_\_\_\_\_\_\_\_\_\_\_\_\_\_/**  **L.Ș.** | **Consiliul Raional Hîncești**  **IDNO 101060100070**  **MD-3401, Republica Moldova**  **mun.Hîncești, str.Mihalcea Hîncu, 138**  **Președintele Raionului**  **Iurie LEVINSCHI/\_\_\_\_\_\_\_\_\_\_\_\_\_\_/**  **L.Ș** |